b'\n_START_ARTICLE_\nStatisti\xc4\x8dna mehanika\n_START_PARAGRAPH_\nStat\xc3\xadsti\xc4\x8dna meh\xc3\xa1nika obravnava isto podro\xc4\x8dje kot termodinamika, vendar z mikroskopske plati. Obravnava sisteme zelo velikega \xc5\xa1tevila atomov, molekul ali osnovnih delcev, za katere veljajo osnovni zakoni klasi\xc4\x8dne ali kvantne mehanike, pri obravnavanju tako velikega \xc5\xa1tevila delcev pa si pomaga s prijemi statistike. Statisti\xc4\x8dna mehanika tako fenomenolo\xc5\xa1ke zveze termodinamike pojasni kot naravno posledici delovanja zelo velikega \xc5\xa1tevila delcev, za katere veljajo zakoni mehanike. Tako lahko, na primer, na osnovi podatkov o posamezni molekuli, pridobljenih s spektroskopija napove makroskopske lastnostni snovi._NEWLINE_Glede na to, ali se sistem opi\xc5\xa1e klasi\xc4\x8dno ali kvantnomehansko, se lahko statisti\xc4\x8dno mehaniko deli na klasi\xc4\x8dno in kvantno statisti\xc4\x8dno mehaniko.'